ಈ ಸಂಚಿಕೆಯು ಆತ್ಮಹತ್ಯೆ ಸೇರಿದಂತೆ ಸೂಕ್ಷ್ಮ ಭಾವನೆಗಳ ವಿಷಯಗಳನ್ನು ಒಳಗೊಂಡಿದೆ.
ವೀಕ್ಷಕರ ವಿವೇಚನೆ ಅಗತ್ಯ.
-ಲ್ಯಾಜರಸ್‌! -ಇಲ್ಲ. ನೀವು ಈಗಲೇ
ಅರ್ಲೋ ಜೋನ್ಸ್ ಕೋಣೆಗೆ ಹೋಗಿ
ಅವನು ಅಲ್ಲಿದ್ದಾನಾ ಅಂತ ನನಗೆ ಹೇಳಿ.
ಅವನು ಬದುಕಿದ್ದಾನಾ?
ಸಿಸಿ ಅರ್ನಾಲ್ಡ್‌ ಅವರ ದ ಜುನಿಪರ್‌ ಬುಶ್‌: ದ ಲಾಸ್‌ ಆಫ್‌ ಇನ್ನೋಸೆನ್ಸ್
ಡಾ. ಲ್ಯಾಜ್, ಅವನು ಇಲ್ಲಿದ್ದಾನೆ. ತನ್ನ ಕೋಣೆಯಲ್ಲಿ.
ಹರ್ಲಾನ್‌ ಕೊಬೆನ್ಸ್ ಲ್ಯಾಜರಸ್‌
ನಮ್ಮ ಕೊನೆಯ ಸಮಾಲೋಚನೆಯ ದಿನದಂದು ನನ್ನ ತಂದೆ ತೀರಿಕೊಂಡರು.
ನೀನು ದೇವರ ಜೊತೆ ಮಾತಾಡುತ್ತಿದ್ದೆ, ದೇವರು ನಾನು ನಕಲಿ ಎಂದ ಅಂತ ನೀನು ಹೇಳಿದ ದಿನ.
ನನಗೆ ಶಿಕ್ಷೆ ನೀಡುವಂತೆ ಅವನನ್ನ ಕೇಳಿದೆ,
ಅವನದನ್ನು ಮಾಡುತ್ತೇನೆ ಎಂದ ಅಂತ ಹೇಳಿದೆ.
ಕೇವಲ ನಿನಗಾಗಿ ಹಾಗೆ ಮಾಡುವನು ಅಂತ.
ಮಾಡಿದನಾ?
ಅಥವಾ ಭೂಮಿಯ ಮೇಲಿರುವ ಯಾರೋ ಮಾಡಿದರಾ?
ನನ್ನ ತಂದೆ ಕಚೇರಿಯಲ್ಲಿ ತಲೆಗೆ ಗುಂಡೇಟಿನಿಂದಾಗಿ ಸಾವನ್ನಪ್ಪಿದರು,
ಮತ್ತು ನನಗೆ ಈಗಷ್ಟೇ ಗೊತ್ತಾಯಿತು…
ನೀನವರ ರೋಗಿಯಾಗಿದ್ದೆ ಅಂತ.
ಅವರ ಕೆಲಸದ ಸ್ಥಳ ನಿನಗೆ ಗೊತ್ತಿತ್ತು.
ನೀನು ನನ್ನ ತಂದೆಯ ಕೊಲೆ ಮಾಡಿಸಿದೆಯಾ, ವಿಕೃತ ದುಷ್ಟನೇ?
ದೇವರು ನಿಗೂಢ ರೀತಿಯಲ್ಲಿ ಕೆಲಸ ಮಾಡುತ್ತಾನೆ.
ನಿನಗೆ ಹೇಗೆ ಗೊತ್ತಾಯಿತು?
ನೀನು ಬಂಧಿತನಾಗುವ ಮೊದಲು ನನ್ನ ತಂದೆಯನ್ನು ಭೇಟಿ ಮಾಡಿದ್ದೆ.
"ಪ್ರತೀಕಾರ ನನ್ನದು" ಅಂತ ಅವರಿಗೆ ಹೇಳಿದೆ.
ಅದು ನಿನಗೆ ಹೇಗೆ ಗೊತ್ತಾಯಿತು?
ಬಹುಶಃ ದೇವರ ಜೊತೆ ನೀನೊಬ್ಬನೇ ಅಲ್ಲ ಮಾತಾಡೋದು.
ನಾನು ನಿನ್ನ ತಂದೆಯನ್ನು ಭೇಟಿ ಮಾಡಿದ್ದೆ, ಹೌದು.
ಪೊಲೀಸರು ನನ್ನನ್ನು ತಡೆಯುವ ಮೊದಲು ಸ್ವಲ್ಪ ರಕ್ತವನ್ನು ಸಹ ಬರಿಸಿದೆ.
ಅವನು ದುರ್ಬಲ ಮನುಷ್ಯನಾಗಿದ್ದ,
ನನ್ನ ನಂಬಿಕೆಗೆ ದ್ರೋಹ ಬಗೆದ.
ನನ್ನ ಆಸೆಗಳ ಬಗ್ಗೆ ನಾನವನಿಗೆ ಹೇಳಿದೆ ಮತ್ತು ಅವನದನ್ನು ಪೊಲೀಸರಿಗೆ ಹೇಳಿದ.
ಹಾಗಾಗಿ, ಅವನು ಸತ್ತಿದ್ದಕ್ಕೆ ನನಗೆ ಬೇಜಾರಿದೆಯಾ?
ಇಲ್ಲ.
ಆದರೆ ನಾನು ಇಲ್ಲಿಂದ ಕೊಲೆ ವ್ಯವಸ್ಥೆ ಮಾಡಿಸಿರಬಹುದು ಅಂತ ನಿನಗನಿಸಿದರೆ…
"ಆಸೆಗಳು" ಎಂದರೆ ನಾಲ್ಕು ಮಹಿಳೆಯರ ಅತ್ಯಾಚಾರ ಮಾಡಿ ಕೊಲೆ ಮಾಡೋ ಆಸೆಗಳಾ?
ನಿನ್ನ ಅಪ್ಪನಿಗೂ ನಾನು ಅರ್ಥ ಆಗಲಿಲ್ಲ.
ತಂದೆಯಂತೆಯೇ ಮಗ.
ನನಗೆ ಅರ್ಥ ಆಗಲ್ಲ ಅಂದುಕೊಂಡೆಯಾ?
ನನಗೆ ನೀನು ಚೆನ್ನಾಗಿ ಅರ್ಥ ಆಗಿರುವೆ.
ಇಮೋಜಿನ್ ಕಾರ್ಸ್‌ವುಡ್‌.
ಡಾಕ್ಟರ್‌.
ಅವಳಿಗೆ ನನ್ನ ತಂದೆಯ ಜೊತೆ ಸಂಬಂಧ ಇತ್ತು.
ನಾನು ಅವಳನ್ನು ಕೊಲ್ಲಲಿಲ್ಲ.
ನಾನು ನಿನಗೂ ಮೊದಲೇ ಹೇಳಿದ್ದೆ. ಎಲ್ಲರಿಗೂ ಹೇಳಿದೆ, ನಾನವಳನ್ನು ಕೊಂದಿಲ್ಲ.
ಆದರೆ ನೀವು ಯಾರೂ ಕೇಳಲಿಲ್ಲ.
ಅಪರಾಧ ನಡೆದ ಸ್ಥಳದಲ್ಲಿ ನಿನ್ನ ಡಿಎನ್ಎ ತುಂಬಿತ್ತು.
ನನ್ನನ್ನು ಸಿಕ್ಕಿಹಾಕಿಸಿದರು.
ಓಹ್, ಹೌದು. ಸರಿ, ಖಂಡಿತ.
ಅದು ನನ್ನಷ್ಟೇ ನಿನಗೂ ಗೊತ್ತು, ಡಾಕ್ಟರ್.
ಇಮೊಜಿನ್ ಮೇಲೆ ಅತ್ಯಾಚಾರ ನಡೆದಿಲ್ಲ.
ಮತ್ತು ನಿನಗೆ ನನ್ನ ಬಗ್ಗೆ ಗೊತ್ತು,
ನನ್ನ ಮಾದರಿ ಹಾಗಲ್ಲ, ಇದು ನನ್ನ ಮಾದರಿಯಂತಿಲ್ಲ.
ನನ್ನ ಅಪರಾಧಗಳನ್ನು ಸಾಬೀತುಪಡಿಸಲು ಆಗಲಿಲ್ಲ ಅಂತ ನನ್ನನ್ನು ಜೈಲಿಗೆ ಹಾಕಲು ದಾರಿ ಹುಡುಕಿದರು.
ಗಂಡ ನ್ಯಾಯಾಲಯದಲ್ಲಿ ಸುಳ್ಳು ಹೇಳಿದ.
ಮತ್ತು ಅವಳಿಗದು ತಿಳಿದಿತ್ತು.
ಯಾರಿಗೆ?
ಅಪರಾಧಿ ಅಂತ ತೀರ್ಪು ಬಂದಾಗ,
ನಾನು ಪ್ರಮುಖ ಪತ್ತೇದಾರಿ ಕಡೆಗೆ ನೋಡಿದೆ, ಮತ್ತು ನನಗೆ ಏನು ಕಂಡಿತು ಗೊತ್ತಾ?
ಅವಳು ನಗುತ್ತಿದ್ದಳು.
ಚೆನ್ನಾಗಿ ಕೆಲಸ ಮಾಡಿದೆ ಎಂಬ ನಗು ಅಲ್ಲ.
ತಪ್ಪಿಸಿಕೊಂಡೆ ಎಂಬ ನಗು.
ಕೆಂಪ್ಬರ್ನ್‌ ಸುರಕ್ಷಿತ ಆಸ್ಪತ್ರೆ ಜೋನ್ಸ್‌
ತನಿಖಾಧಿಕಾರಿ: ಡಿಟೆಕ್ಟೀವ್‌ ಆಲಿಸನ್‌ ಬ್ರೌನ್‌
ಸಹಿ ಏ. ಬ್ರೌನ್‌
ಯಾಕೆಂದರೆ ನಾನು ನಿನ್ನನ್ನ ಹಿಂಬಾಲಿಸುತ್ತಿದ್ದೆ.
ನನಗೆ ನಿನ್ನ ಮೇಲೆ ನಂಬಿಕೆ ಇರಲಿಲ್ಲ. ಈಗಲೂ ಇಲ್ಲ.
ಮಾರ್ಗೊ ಮೆಕಿಂಟೈರ್‌.
ನಾನು ಗಾಯಗಳನ್ನು ನೋಡಿದೆ, ಮತ್ತು ನೀನು ನನ್ನನ್ನು ಕೇಳಿದ್ದು ಸಂತೋಷ.
ಅದು ವಿಶೇಷ, ಖಂಡಿತ ಸಂಗ್ರಹ ಯೋಗ್ಯ.
ಅಪರೂಪ, ಅಂತಹ ಅಸ್ತ್ರ.
ಮೊದಲು ಎಲ್ಲಾದರೂ ನೋಡಿದ್ದೀಯಾ?
ಮೊದಲಿಗೆ ನಾನು ಇಲ್ಲ ಅಂದುಕೊಂಡೆ, ಆದರೆ ಆಮೇಲೆ ಒಂದು ಪ್ರಕರಣ ನೆನಪಾಯಿತು,
ಒಂದು ಅಸಭ್ಯ ಲಂಡನ್ ಗ್ಯಾಂಗ್ ಅನ್ನು ಒಳಗೊಂಡಿದ್ದದ್ದು.
ತರಕಾರಿ ಕತ್ತರಿಸಿದಂತೆ ವೈರಿಗಳನ್ನು ಕತ್ತರಿಸುತ್ತಿದ್ದರು.
ಆದರೆ ಅದು ಯಾವಾಗ ಅಂತ ನೆನಪಿಸಿಕೊಳ್ಳಲು ತುಂಬಾ ತಲೆ ಕೆಡಿಸಿಕೊಂಡೆ.
ಊಹೆ ಅಷ್ಟೇ, ಮಾರ್ಕ್, ಆದರೆ ಬಹುಶಃ ನೀನು ಲಂಡನ್‌ನಲ್ಲಿ ಇದ್ದಾಗ.
ಹೌದು. 2016.
ಅದು ನಿನ್ನ ಅಸ್ತ್ರ. ಮಸ್ತಾಗಿದೆ, ಅಲ್ವಾ?
ದೇವರೇ.
ಮಾರ್ಗೊಳನ್ನ ಕೊಂದ ಚಾಕು ಹೀಗೆ ಕಾಣುತ್ತೆ.
ಅವು ಬ್ರೆಜಿಲ್‌ನಿಂದ ಅಕ್ರಮವಾಗಿ ಆಮದು ಆಗುತ್ತವೆ.
ಡಿ. ಆಲಿಸನ್‌ ಬ್ರೌನ್‌
ಡಾರ್ಕ್ ವೆಬ್‌ನಲ್ಲಿ ಒಂದು ಮಾರುಕಟ್ಟೆ. ಡ್ರ್ಯಾಗನ್ ಅಪೆಕ್ಸ್ ಅಂತ.
ಆರು ತಿಂಗಳ ಹಿಂದೆ ಕೋಳಿ ಲಾರಿಯ ಹಿಂಭಾಗದಿಂದ 400 ಅಸ್ತ್ರಗಳನ್ನು ವಶಪಡಿಸಿಕೊಳ್ಳಲಾಯಿತು,
ಇದನ್ನು ಸಾಕ್ಷಿ ಲಾಕರ್‌ನಿಂದ ತೆಗೆದೆ.
ಒಳ್ಳೆಯ ಕೆಲಸ, ಸೆತ್.
ವಿಚಿತ್ರ ಅನಿಸಲ್ವಾ…
ಒಬ್ಬ ವ್ಯಕ್ತಿ ಆತ್ಮಹತ್ಯೆಯಿಂದ ಸಾಯುತ್ತಾನೆ,
ಆಮೇಲೆ ಸ್ವಲ್ಪವೇ ಸಮಯದಲ್ಲಿ ಅವನ ಸಹಾಯಕಿಯ ಕೊಲೆ ಆಗುತ್ತೆ.
ಹೌದು, ವಿಚಿತ್ರವೇ.
ಏನಾದರೂ ಸಿದ್ಧಾಂತ ಇದೆಯಾ?
ನನಗೆ ಗೊತ್ತು…
ಡಾ. ಎಲ್ ಅವರದು…
ಅದು ಆತ್ಮಹತ್ಯೆ ಅಂತ ಗೊತ್ತು, ಆದರೆ…
ಆ ಗುಂಡೇಟಿನ ಅವಶೇಷಗಳ ವರದಿಯನ್ನು ನಾವು ಮತ್ತೊಮ್ಮೆ ನೋಡಬೇಕು ಅನಿಸುತ್ತೆ.
ಹೇ. ಬಂದಿದ್ದಕ್ಕೆ ಧನ್ಯವಾದ.
ನಿನ್ನ ಸತ್ತ ತಂದೆಯ ಕಚೇರಿಗೆ ಹಳೆಯ ಫೈಲ್‌ಗಳನ್ನು ನೋಡಲು ಬಂದಿದ್ದಕ್ಕಾ?
ಇಂತಹ ಆಕರ್ಷಕ ಎರಡನೇ ಡೇಟ್‌ಗೆ ಹೇಗೆ ಬೇಡ ಎನ್ನಲಿ?
ನಾನು ನನ್ನ ತಂಗಿಯನ್ನು ಕರೆಯುವವನಿದ್ದೆ, ಆದರೆ ನನಗೆ ನಿನ್ನ ವಸ್ತುನಿಷ್ಠತೆ ಬೇಕು.
-ಎಂತಹ ಅದ್ಭುತ ವಿಷಯ. -ಹೂಂ, ಕ್ಷಮಿಸು.
ಕ್ಷಮಿಸು, ನಾನು ಕೇಕ್ ತಂದೆ.
ಇದಪ್ಪಾ ಮಾತು ಎಂದರೆ.
ಮತ್ತೆ, ಇಲ್ಲಿ, ಈ ಫೈಲ್‌ಗಳಲ್ಲಿ ನಾವು ಏನನ್ನು ಹುಡುಕುತ್ತಿದ್ದೇವೆ?
ನನ್ನ ತಂದೆಯ ಕಕ್ಷಿದಾರರ ಮೇಲಿನ ಡಿಟೆಕ್ಟೀವ್‌ ಆಲಿಸನ್‌ ಬ್ರೌನ್‌ ತನಿಖೆಗಳಲ್ಲಿ
ಏನಾದರೂ ಅಸಾಮಾನ್ಯ ಕಾಣುತ್ತಾ ಅಂತ.
ಇಮೊಜಿನ್‌ಗೆ ನ್ಯಾಯ ಕೊಡಿ
ಅರ್ಲೋ ಜೋನ್ಸ್ ಒಬ್ಬ ಕ್ರೂರ ಕೊಲೆಗಾರ. ಇಮೊಜಿನ್ ಕಾರ್ಸ್‌ವುಡ್ ಅವನ ಬಲಿಪಶುಗಳಲ್ಲೊಬ್ಬಳು.
ಹೆಸರು ಕೆಸಾಂಡ್ರಾ
ಮನೋವೈದ್ಯಕೀಯ ವರದಿ
ನನಗೆ ಮತ್ತೆ ಆ ಆಲೋಚನೆಗಳು ಬರುತ್ತಿವೆ.
ಕೆಸಾಂಡ್ರಾ ರೋಡ್ಸ್‌ ಕೊಲೆಗಾರ ಪಲಾಯನಗೈದಿರುವ ಶಂಕೆ
ಡಿ. ಬ್ರೌನ್‌ ಅವರಿಂದ
ಗೆಳೆಯ ನೀಲ್ ಮೇಲೆ ಆರೋಪ
ಆಲಿಸನ್‌ ಬ್ರೌನ್‌
ಹೆಸರು ಹ್ಯಾರಿ ನ್ಯಾಶ್‌
ಮನೋವೈದ್ಯಕೀಯ ವರದಿ ಡಾ. ಲ್ಯಾಜರಸ್‌
ಅದು ಸರಿಯಾದ ಕೆಲಸ ಅಂತ ನೀವು ನನಗೆ ಹೇಳಿದಿರಿ.
ಪೊಲೀಸರ ಬಳಿ ಹೋಗಲು ನೀವೇ ನನಗೆ ಪ್ರೋತ್ಸಾಹ ನೀಡಿದ್ದು.
ಕೊಲೆಗಾಗಿ ಶಿಶುಕಾಮಿ ಪಾದ್ರಿಯ ಬಂಧನ
ನಾನದನ್ನು ಮಾಡಲಿಲ್ಲ. ನಾನು ಹ್ಯಾರಿಯನ್ನು ಕೊಲ್ಲಲಿಲ್ಲ. ನಾನು ಕೊಲ್ಲಲಿಲ್ಲ.
ಕ್ಷಮಿಸು, ಹ್ಯಾರಿನಾ? ಅದು ಯಾರು?
ಹ್ಯಾರಿ ನ್ಯಾಶ್‌.
ಹ್ಯಾರಿ ನ್ಯಾಶ್‌ ನ್ಯಾಯದ ಭರವಸೆ ನೀಡಿದ ಪೊಲೀಸರು
ಅವಳು ಸುಳ್ಳು ಹೇಳಿದಳು.
ಅವಳಿಗೆ ಹ್ಯಾರಿ ಬಗ್ಗೆ ಗೊತ್ತಿತ್ತು, ಅದು ಅವಳದೇ ಕೇಸ್.
ಹ್ಯಾರಿ ನ್ಯಾಶ್ ಕೊಲೆ.
ಅವಳು ಮೃತನ ಬಗ್ಗೆ ಎಂದೂ ಕೇಳೇ ಇಲ್ಲ ಎಂದಳು.
ಮತ್ತು ಆರೋಪಿ ತಾನು ಕೊಲೆ ಮಾಡಿಲ್ಲ ಅಂತಲೇ ಹೇಳುತ್ತಿದ್ದರು… ಇರು.
-ಲ್ಯಾಜ್? -ಅಲ್ಫೀ, ಹಾಯ್. ಒಂದು ಚಿಕ್ಕ ಪ್ರಶ್ನೆ.
ಪಾದ್ರಿ ಫ್ರಾಂಕ್ ಆತ್ಮಹತ್ಯೆ ವಿಡಿಯೋ.
ಅದನ್ನು ಯಾರಿಗೆ ನೀಡಿದೆ ಅಂತ ನಿನಗೆ ನೆನಪಿದೆಯಾ? ಯಾವ ಅಧಿಕಾರಿಗೆ?
ಹೂಂ, ಡಿಟೆಕ್ಟೀವ್‌ ಆಲಿಸನ್‌ ಬ್ರೌನ್‌‌ಗೆ.
ನಾನು ಹುಚ್ಚನಾಗುತ್ತಿದ್ದೇನಾ ಅಥವಾ ಇದು ನಿಜಕ್ಕೂ ಅನುಮಾನಾಸ್ಪದವಾ?
-ಅವಳು ಯಾಕದನ್ನು ಮುಚ್ಚಿಡಬೇಕು? -ಇನ್ನೆಷ್ಟು ಇಂತಹವು ಇರಬಹುದು?
ಪೊಲೀಸ್.
ಈ ಮನೆಯಲ್ಲಿ ಅಲೌಕಿಕ ಚಟುವಟಿಕೆ ನಡೆಯುತ್ತಿದೆ ಅಂತ ವರದಿ ಬಂದಿದೆ.
ನಾನು ಒಳಗೆ ಬಂದು… ಪರಿಶೀಲಿಸಿದರೆ ಅಭ್ಯಂತರವಿಲ್ಲ ತಾನೇ?
ಒಳಗೆ ಬಾ.
ನೀನು ಇಲ್ಲೇನು ಮಾಡುತ್ತಿದ್ದೀಯಾ? ಇನ್ನು 15 ನಿಮಿಷದಲ್ಲಿ ಕಕ್ಷಿದಾರರು ಬರಲಿದ್ದಾರೆ.
ಏನೂ ಇಲ್ಲ. ನಿನ್ನನ್ನು ನೋಡಲು ಬಂದೆ.
ನನಗೂ ನಿನ್ನನ್ನು ನೋಡಬೇಕಿತ್ತು.
ಹದಿನೈದು ನಿಮಿಷ ಅಂದೆ ಅಲ್ವಾ?
-ನಿನ್ನ ಸೋದರ. -ಅವನಿಗೇನು ಬೇಕಂತೆ?
ಸುಮ್ಮನೆ ನಿರ್ಲಕ್ಷಿಸುವೆ.
ಉತ್ತರಿಸಿಬಿಡು.
ಹಾಯ್, ಗೆಳೆಯ.
ಮತ್ತೆ?
ನಾನೊಂದು ಮಾತು ಹೇಳುವೆ,
ಮತ್ತು ನೆನಪಿರಲಿ, 30 ವರ್ಷಗಳ ನಮ್ಮ ಸ್ನೇಹದ ಆಧಾರದ ಮೇಲೆ,
ನಾನು ನಿಜವಾಗಿಯೂ ನಂಬದ ಹೊರತು ಇದನ್ನು ನಿನಗೆ ಹೇಳುತ್ತಿರಲಿಲ್ಲ.
ಕೇಳುತ್ತಿದ್ದೇನೆ.
ಡಿಟೆಕ್ಟೀವ್‌ ಬ್ರೌನ್‌ ನನ್ನ ತಂದೆಯನ್ನ ಕೊಂದಿರಬಹುದು.
ಓಲ್ಸೆನ್ ನಿನ್ನ ತಂದೆಯನ್ನು ಕೊಂದ ಹಾಗಾ?
-ಬಿಲ್ಲಿ ನಿನ್ನ ತಂದೆಯನ್ನು ಕೊಂದ ಹಾಗಾ? -ನನ್ನ ಮಾತು ಕೇಳು, ಸರಿನಾ? ಕೇಳು.
ಅವಳು ಹಲವಾರು ಜನರನ್ನು ಕೊಲೆ ಆರೋಪದಲ್ಲಿ ಸಿಲುಕಿಸಿದ್ದಾಳಂತ ನನಗನಿಸುತ್ತೆ.
ತನ್ನ ಜಾಡನ್ನು ಮುಚ್ಚಿಡಲು ಮಾರ್ಗೊಳನ್ನೂ ಸಹ ಅವಳೇ ಕೊಂದಿರಬಹುದು ಅನಿಸುತ್ತೆ.
-ದೆವ್ವ ನಿನಗೆ ಇದನ್ನು ಹೇಳಿತಾ? -ಸೆತ್, ನಾನು ತಮಾಷೆ ಮಾಡುತ್ತಿಲ್ಲ!
ಗಾಳಿಯಲ್ಲಿ ತೇಲಿ ಬಂದು ನನ್ನ ಬಾಸ್ ಕೊಲೆಗಾತಿ ಅಂದಿತಾ?
ಕೊಲೆಗಾತಿ, ಲ್ಯಾಜ್.
ನಿಜವಾಗಲೂ? ಅವರೊಬ್ಬ ಪ್ರಶಂಸನೀಯ ಪೊಲೀಸ್.
ಏನು ಹೇಳುತ್ತಿದ್ದೀಯಾ ನೀನು?
ನನ್ನ ತಂದೆಯ ಹಲವಾರು ಕಕ್ಷಿದಾರರು ಸತ್ತಿದ್ದಾರೆ ಅಥವಾ ಜೈಲಿನಲ್ಲಿದ್ದಾರೆ, ಇದು ಕಾಕತಾಳೀಯ ಅಲ್ಲ.
ನಿನ್ನ ತಂದೆ ಬಳಿ ಬರುತ್ತಿದ್ದವರು ಸಮಸ್ಯೆಯಿದ್ದ ಜನರು, ಲ್ಯಾಜ್.
ಅವರದು ಮಕ್ಕಳ ಆಟದ ಕೇಂದ್ರ ಅಲ್ಲ.
ಇವನ್ನು ಓದು.
ನಾನಿದೆಲ್ಲಾ ಮಾಡಲ್ಲ.
ಮಾಡಲೇಬೇಕು, ಯಾಕೆಂದರೆ ನಿನ್ನ ಬಾಸ್ ಭ್ರಷ್ಟೆ ಮತ್ತು ನೀನವರನ್ನು ಪ್ರಶ್ನಿಸಬೇಕು.
-ಅವನ್ನು ಓದು. -ನಾನವನ್ನು ಓದಲ್ಲ.
-ಸುಮ್ಮನೆ ಓದು! -ನಾನವನ್ನು ಓದಲ್ಲ!
-ನನ್ನ ಕೆಲಸ ಹೋಗುತ್ತೆ! -ನಿನಗೆ ಅದಷ್ಟೇನಾ ಮುಖ್ಯ?
-ಎಲ್ಲಿಗೆ ಹೋಗುತ್ತಿದ್ದೀಯಾ? -ಇದು ಅತಿ ಆಯಿತು.
-ಸೆತ್‌. ಕೇಳು. -ಇಲ್ಲ.
ನೀನು ಇಲ್ಲಿಗೆ ಹಿಂತಿರುಗಿದಾಗಿನಿಂದ ಗದ್ದಲ ಎಬ್ಬಿಸುತ್ತಿದ್ದೀಯ,
ಮತ್ತು ನಿನ್ನ ತಂದೆಯ ಸಾವಿಗೆ ಅರ್ಥ ಹುಡುಕಲು ಕಥೆ ಕಟ್ಟುತ್ತಿದ್ದೀಯ.
ಇದುವರೆಗೆ ದೆವ್ವಗಳು ಕಾಣುತ್ತಿದ್ದವು, ಈಗ ಸುಳ್ಳುಗಳು ಕಾಣುತ್ತಿವೆ!
ನಿನಗೆ ಸಹಾಯ ಬೇಕು, ಲ್ಯಾಜ್!
ನಾನು ಅವಳನ್ನು ಹುಡುಕಿ ಸತ್ಯ ಏನಂತ ಕೇಳುತ್ತೇನೆ.
ಇಲ್ಲ. ನೀನು ಅಂತದ್ದೇನೂ ಮಾಡಲ್ಲ.
ನಾವು ಜೆನ್ನಾ ಜೊತೆ ಮಾತಾಡಲು ನಿನ್ನ ಮನೆಗೆ ಹೋಗುತ್ತಿದ್ದೇವೆ.
ನಿನಗೆ ವೈದ್ಯಕೀಯ ಸಹಾಯ ಕೊಡಿಸುತ್ತೇವೆ, ಯಾಕೆಂದರೆ ಇದು ಅತಿ ಆಯಿತು--
ನನಗೆ ಸಹಾಯ ಬೇಕು. ಸರಿನಾ? ನಿನ್ನಿಂದ.
ನಿನ್ನಿಂದ! ನನ್ನ ಹಳೆಯ ಸ್ನೇಹಿತನಿಂದ!
ನನ್ನನ್ನು ನಂಬಿ ನನ್ನ ಜೊತೆ ಬಾ, ಅವಳನ್ನು ಪ್ರಶ್ನಿಸೋಣ!
ನನ್ನಿಂದ ಅದು ಆಗಲ್ಲ, ಕಣೋ. ನಾನು…
ನಾನು ಬ್ರೌನ್‌‌ಗೆ ಕರೆ ಮಾಡಿ ನಿನ್ನ ಬಗ್ಗೆ ಎಚ್ಚರಿ--
-ನೀನು ಯಾಕೆ ಪೊಲೀಸ್ ಆದೆ? -ಬಿಡು ನನ್ನನ್ನು.
ನೀನು ಯಾಕೆ ಪೊಲೀಸ್ ಆಗಿದ್ದು?
ಲ್ಯಾಜ್, ದೇವರ ಮೇಲಾಣೆ, ಲ್ಯಾಜ್…
ನಾನು ಹೇಳುವೆ, ತಪ್ಪುಗಳನ್ನು ಸರಿಪಡಿಸಲು.
ಕೊಲೆಗಾರರನ್ನು ಬಂಧಿಸಲು. ಸರಿನಾ?
ಫೈಲ್‌ಗಳನ್ನು ಓದಿ, ನಾನು ತಪ್ಪು ಅಂತ ಹೇಳು ನೋಡೋಣ.
ಸರಿ. ಸರಿ.
ಆಸಕ್ತಿದಾಯಕ ಸ್ಥಳ.
ಠಾಣೆಯಿಂದ ಹೊರಬರಲು ಒಂದು ನೆಪ ಅಷ್ಟೇ.
ಕಾಫಿ ತರಿಸಲಾ?
ಪರವಾಗಿಲ್ಲ.
ಏನು ವಿಷಯ?
ನಿನ್ನ ತಂದೆಯ ಸಾವಿನ ಬಗ್ಗೆ ಏನೋ ಮಾಹಿತಿ ಇದೆ ಅಂತ ಸೆತ್ ಹೇಳಿದ.
ಹೌದು.
ಕೆಸಾಂಡ್ರಾ ರೋಡ್ಸ್‌ ಪ್ರಕರಣದಲ್ಲಿ ನೀವು ಹಿರಿಯ ತನಿಖಾಧಿಕಾರಿಯಾಗಿದ್ದಿರಿ.
ಅದಕ್ಕೂ, ನಿನ್ನ ತಂದೆ ಸಾವಿಗೂ ಏನು ಸಂಬಂಧ?
ಮತ್ತು ಅವಳ ಕೊಲೆ ದೇಶ ಬಿಟ್ಟು ಓಡಿಹೋದ ಅವಳ ಸಂಗಾತಿ ನೀಲ್ ಮಾಡಿದ್ದು ಅನ್ನೋದು
ನಿಮ್ಮ ಬಲವಾದ ನಂಬಿಕೆಯಾಗಿತ್ತು.
ಹೌದು.
ಇತ್ತೀಚೆಗೆ ನೀವು ಇಮೊಜಿನ್ ಕಾರ್ಸ್‌ವುಡ್‌ ಕೊಲೆ ತನಿಖೆಯ ನೇತೃತ್ವ ವಹಿಸಿದಿರಿ,
ಮತ್ತು ಅರ್ಲೋ ಜೋನ್ಸ್‌‌ಗೆ ಶಿಕ್ಷೆ ಆಯಿತು.
ಇದು ಎಲ್ಲಿಗೆ ಹೋಗುತ್ತಿದೆಯೋ ನನಗೆ ಗೊತ್ತಾಗುತ್ತಿಲ್ಲ.
ಅರ್ಲೋ ಜೋನ್ಸ್‌ ಆ ನಿರ್ಣಯವನ್ನು ತೀವ್ರವಾಗಿ ವಿರೋಧಿಸುತ್ತಿದ್ದಾನೆ.
ಅರ್ಲೋ ಜೋನ್ಸ್‌, ಆ ಸರಣಿ ಕೊಲೆಗಾರನಾ?
ಇಬ್ಬರೂ ನನ್ನ ತಂದೆಗೆ ಸಂಬಂಧ ಪಟ್ಟವರು.
ಅರ್ಲೋ, ಒಬ್ಬ ರೋಗಿಯಾಗಿ, ಇಮೊಜಿನ್, ಒಬ್ಬ ಪ್ರೇಯಸಿಯಾಗಿ.
ಮತ್ತು ಅವರಷ್ಟೇ ಅಲ್ಲ.
ಹ್ಯಾರಿ ನ್ಯಾಶ್ ಕೊಲೆಗೆ ಶಿಕ್ಷೆಗೊಳಗಾದ ಪಾದ್ರಿ ಫ್ರಾಂಕ್,
ಅವರು ಸಾಯುವ ಮೊದಲು ಒಂದು ವಿಡಿಯೋ ಮಾಡಿದರು, ತಾನು ನಿರಪರಾಧಿ ಎನ್ನುತ್ತಾ,
ಹ್ಯಾರಿಯ ಕೊಲೆಗಾರ ಇನ್ನೂ ತಲೆಮರೆಸಿಕೊಂಡಿದ್ದಾನೆ ಎನ್ನುತ್ತಾ.
ಅವರ ಮನೋವೈದ್ಯರು ಆ ವೀಡಿಯೊವನ್ನು ನಿಮಗೆ ಕೊಟ್ಟರು,
ಮತ್ತು ನೀವು ಅದರ ಬಗ್ಗೆ ಏನೂ ಮಾಡಲಿಲ್ಲ.
ಇದರಲ್ಲಿ,
ನನಗೆ ವ್ಯತ್ಯಾಸಗಳು ಕಂಡುಬಂದವು.
ನೀವು ತನಿಖೆ ನಡೆಸುತ್ತಿದ್ದ ಕೊಲೆ ಪ್ರಕರಣಗಳಲ್ಲಿ
ಅತ್ಯಂತ ಅಸಂಭವ ಸಂಬಂಧಗಳು, ಸಂಶಯಾಸ್ಪದ ಪುರಾವೆಗಳು ಇವೆ.
ಇವೆಲ್ಲವೂ ನನ್ನ ತಂದೆಯ ರೋಗಿಗಳು ಅಥವಾ ಅವರಿಗೆ ತಿಳಿದಿರುವ ಜನರನ್ನು ಒಳಗೊಂಡಿವೆ.
ನಿನ್ನ ಪ್ರಶ್ನೆ ಏನು?
ನನಗನಿಸುತ್ತೆ, ನೀವು ನನ್ನ ತಂದೆಯ ಮನೋವೈದ್ಯಕೀಯ ಅಭ್ಯಾಸವನ್ನು ಬಳಸಿಕೊಂಡು,
ಸಮಸ್ಯೆಯಿರುವ ಜನರನ್ನು ಹುಡುಕಿ,
ನಿಮ್ಮ ಅಪರಾಧಗಳಿಗೆ ಅವರನ್ನು ಬಲಿಪಶುಗಳನ್ನಾಗಿ ಬಳಸುತ್ತಿದ್ದಿರಿ ಅಂತ.
ಮತ್ತು ನನ್ನ ತಂದೆಗೆ ಇದು ಗೊತ್ತಾಗಿ,
ನಿಮ್ಮನ್ನು ಇದರ ಬಗ್ಗೆ ಪ್ರಶ್ನಿಸಿದಾಗ,
ನೀವವರನ್ನು ಕೊಂದಿರಿ ಅಂತ.
ಹಾಗೋ.
ಸರಿ, ತುಂಬಾ… ತುಂಬಾ ಚೆನ್ನಾಗೇ ಕಥೆ ಹೆಣೆದಿರುವೆ.
ನೀನಿದನ್ನು ಒಪ್ಪಿದೆಯಾ?
ನೀವು ಇದರ ಬಗ್ಗೆ ಏನು ಹೇಳುತ್ತೀರಿ ಅನ್ನೋ ಕುತೂಹಲ ಖಂಡಿತ ಇದೆ.
ಆಮೇಲೇನು? ನನ್ನನ್ನು ಬಂಧಿಸುವೆಯಾ?
ನಾನು ನಿನ್ನ ಹಿರಿಯ ಅಧಿಕಾರಿ ಅಂತ ನಿನಗೆ ನೆನಪಿಸಬೇಕಿಲ್ಲ, ಅಲ್ವಾ?
ಹೂಂ. ನನಗದು ಗೊತ್ತು.
ಮತ್ತು ಹೀಗೆ… ಹೇಳದೇ ಕೇಳದೆ ಮುಖಾಮುಖಿ ಪ್ರಶ್ನಿಸೋದು ತುಂಬಾ ಅನುಚಿತ.
ನನಗೊಂದು ಲೋಟ ನೀರು ತರುವೆಯಾ, ದಯವಿಟ್ಟು?
ಜೋಲ್, ನಾನು ನಿನ್ನ ತಂದೆಯನ್ನು ತುಂಬಾ ಪ್ರೀತಿಸುತ್ತಿದ್ದೆ.
…ಮತ್ತು ಒಂದು ಲೋಟ ನೀರು ಕೊಡಿ.
ನಿಂಬೆ ಹನಿ ಕೇಕ್. ಇದು ಅಜ್ಜಿಯ ನೆನಪು ತರಿಸುತ್ತೆ.
ಈ ಭೂಮಿಯ ಮೇಲಿನ ಅತ್ಯುತ್ತಮವಾದ ನಿಂಬೆ ಹನಿ ಕೇಕ್ ಅವರದ್ದೇ.
ನೀವಿನ್ನೂ ನನ್ನ ಕೈರುಚಿ ನೋಡಿಲ್ಲ, ಗೆಳೆಯ.
ಸೆತ್‌!
ಪೊಲೀಸ್! ಬ್ಯಾಕಪ್ ಬೇಕು.
ಸೆತ್‌! ಆರಾಮಿದ್ದೀಯಾ?
ಪೊಲೀಸರಿಗೆ ಕರೆ ಮಾಡಿ!
ಅವರೇ ಪೊಲೀಸ್.
ಪೊಲೀಸರಿಗೆ ಕರೆ ಮಾಡಿ! ನಾನು ಏನು ಮಾಡಲಿ? ಹೇಗೆ ಸಹಾಯ ಮಾಡಲಿ?
ಅವಳನ್ನು ಹಿಡಿ.
ಇವನನ್ನು ನೋಡಿಕೊಳ್ಳಿ.
ಬೇಗ.
ಛೇ.
ಹೇ.
ಆರಾಮಿದ್ದೀಯಾ?
ಯಾರಾದರೂ ಬಂದು ಹೇಳಿಕೆ ತಗೋತಾರೆ. ಹಾಗಾಗಿ, ನೀನು…
ನೀನು ಗೊತ್ತಿರೋದು ಹೇಳು.
ನಿನಗವಳ ಮೇಲೆ ಅನುಮಾನ ಬಂತು, ನನ್ನ ಬಳಿ ಹೇಳಿಕೊಂಡೆ.
ಆಮೇಲೆ ಅವಳು ನನಗೆ ಟೇಸರ್ ಮಾಡಿದಳು.
ಧನ್ಯವಾದ, ಗೆಳೆಯ.
ನನಗೆ ಇನ್ನೂ ಏನೂ ಅರ್ಥವಾಗುತ್ತಿಲ್ಲ.
ಇದಕ್ಕೆ ಅರ್ಥವೇ ಇಲ್ಲ.
ಆದರೆ…
ನಿನ್ನನ್ನು ಅನುಮಾನಿಸಿದೆ, ಕ್ಷಮಿಸು.
ಆದರೂ ನಿನಗೆ ಸಮಾಲೋಚನೆ ಬೇಕು ಅಂತ ನನಗನಿಸುತ್ತೆ, ಲ್ಯಾಜ್. ಇದೆಲ್ಲವೂ…
ತುಂಬಾ ಕಷ್ಟ ಆಗಿರಬೇಕು, ಕಣೋ.
ಕ್ಷಮಿಸು, ನಾನು ವಾಪಸ್ ಬಂದಾಗಿನಿಂದ ನಿನಗೆ ಕಷ್ಟವೇ ಕೊಡುತ್ತಿದ್ದೇನೆ.
ಇಲ್ಲ, ಹಾಗೇನಿಲ್ಲ.
ಹೂಂ, ಕೊಡುತ್ತಿದ್ದೀಯ.
ಆದರೂ ನೀನು ಹಿಂತಿರುಗಿದ್ದು ಸಂತೋಷ.
ಮತ್ತು ನಿನ್ನ ಆಕರ್ಷಕ ಸೋದರಿ ಮತ್ತೆ ಜೊತೆಯಾದಳು…
-ಹಾಗಾಗಿ ಒಳ್ಳೆಯದೇ, ಅಲ್ವಾ? -ಹೌದೇನೋ.
ಅವಳನ್ನು ಚೆನ್ನಾಗಿ ನೋಡಿಕೋ, ಸರಿನಾ? ನೀವಿಬ್ಬರೂ…
ಒಂದಾದರೆ.
ಹೂಂ.
ನಿನ್ನ ಜೊತೆ ಗುದ್ದಾಡಲು ಇಷ್ಟ ಇಲ್ಲ ನನಗೆ.
ನಾನು ನಿನ್ನನ್ನು ಸಲೀಸಾಗಿ ಸೋಲಿಸುವೆ.
ನಿನ್ನ ಕಾಲ್ಪನಿಕ ಸ್ನೇಹಿತರು ನಿನ್ನ ಬೆಂಬಲಕ್ಕೆ ಬರದಿದ್ದರೆ.
ಅಥವಾ ಟೇಸರ್.
ತಮಾಷೆಯಾಗಿತ್ತು. ಕೊನೆಗೂ ಹಾಸ್ಯ ಮಾಡಲು ಕಲಿತೆ ನೀನು.
ಹೂಂ.
ಅದಕ್ಕೇ ನಿನ್ನ ತಂಗಿಗೆ ನಾನು ಅಷ್ಟು ಇಷ್ಟ. ಆಮೇಲೆ ಸಿಗೋಣ, ಗೆಳೆಯ.
ಜೋಲ್‌, ಇದನ್ನು ಮುಂದುವರಿಸಬೇಡ.
ನನಗೆ ಇದನ್ನು ಬಳಸಲು ಇಷ್ಟ ಇಲ್ಲ.
ನನ್ನನ್ನು ನಂಬು, ಇದು ನಿನಗೆ ತುಂಬಾ ನೋವು ನೀಡುತ್ತೆ.
ಇದನ್ನು ಬಿಟ್ಟುಬಿಡು.
ಈಗಲೇ ನಿಲ್ಲಿಸಿದರೆ, ತುಂಬಾ ನೋವು ಕಡಿಮೆ ಆಗುತ್ತೆ.
ನಾನು ಹಾಗೆ ಮಾಡಲ್ಲ.
ದಯವಿಟ್ಟು, ದಯವಿಟ್ಟು, ಸುಮ್ಮನೆ ಮನೆಗೆ ಹೋಗು.
ಇದನ್ನು ಬಿಟ್ಟುಬಿಡು.
ನನ್ನಿಂದ ಆಗಲ್ಲ.
ಹಲೋ.
ಹಾಯ್.
ಇದು ಸ್ವಲ್ಪ ವಿಚಿತ್ರ ಅಂತ ನನಗೆ ಗೊತ್ತು, ಆದರೆ… ನನಗೆ ನಿಮ್ಮ ಜೊತೆ ಸ್ವಲ್ಪ ಮಾತಾಡಬೇಕಿತ್ತು.
ನನ್ನ ತಂದೆ ಜೋಲ್‌ ಲ್ಯಾಜರಸ್‌ ಬಗ್ಗೆ.
ನೀವಿಬ್ಬರೂ… ಸ್ವಲ್ಪ ಹತ್ತಿರ ಅಂತ ನನಗೆ ಗೊತ್ತು.
ನೀನು ಐಡೆನ್‌, ಅಲ್ವಾ?
ಅವನು ನಿನ್ನ ಬಗ್ಗೆ ಹೇಳಿದ್ದಾನೆ.
ಈಗ ಮಾತಾಡಬಹುದಾ?
ಖಂಡಿತ. ಖಂಡಿತ, ಒಳಗೆ ಬಾ.
ನನಗೆ ನನ್ನ ಬಗ್ಗೆ ಮಾತಾಡೋದು ಇಷ್ಟವಿಲ್ಲ.
ನನಗೂ ಕೂಡ.
ತುಂಬಾ ಜನರಿಗೆ ಅದರಿಂದ ಇರಸು ಮುರಸು ಆಗುತ್ತೆ.
ಅದು ಹಾಗಲ್ಲ. ಅದು, ನಾನು…
ನಾನು ಜನರನ್ನು ನಂಬಲ್ಲ.
ಮೊದಲೂ ಜನರಿಗೆ ಕೆಲ ವಿಷಯಗಳನ್ನು ಹೇಳಿದ್ದೇನೆ, ಆದರೆ ಅವರು ಅವನ್ನು ರಹಸ್ಯವಾಗಿಟ್ಟಿರಲಿಲ್ಲ.
ಸರಿ, ನಾನು ನಿನಗೆ ಮಾತು ಕೊಡುವೆ, ನೀನು ಇಲ್ಲಿ ಏನೇ ಹೇಳಿದರೂ…
ಅದು ನಮ್ಮ ನಡುವೆಯೇ ಇರುತ್ತೆ.
ನನ್ನ ಮೇಲಾಣೆ.
ಡಾಕ್ಟರ್‌ ಜಾನಥನ್ ಲ್ಯಾಜರಸ್‌ - ಮನೋವೈದ್ಯರು
ಆಲಿಸನ್‌.
ನಾವು ಮಾತಾಡಬೇಕು.
ನನಗೆ ಗೊತ್ತು…
ನೀನು ಮಾಡಿದ್ದು ನನಗೆ ಗೊತ್ತು…
ನಾವು ಮಾಡಿದ್ದು.
ನಾನು ಎಂತಹ ಪೆದ್ದುತನ ಮಾಡಿದೆ.
ಮನೋವಿಜ್ಞಾನದಲ್ಲಿ ನಾವು ಅಪರಾಧ ಪ್ರಜ್ಞೆಯನ್ನು "ಅನುಪಯುಕ್ತ ಭಾವನೆ" ಅಂತ ಕರೆಯುತ್ತೇವೆ.
ಪಶ್ಚಾತ್ತಾಪ ನಮ್ಮ ಮಾನವೀಯತೆಯನ್ನು ತೋರಿಸುತ್ತದೆ, ಆದರೆ ಅಪರಾಧಿ ಭಾವನೆ ವಿಷಕಾರಿ.
-ಅದು ನಮ್ಮನ್ನ ತಿಂದು ಹಾಕುತ್ತೆ. -ನಿನಗೆ ಅಪರಾಧಿ ಭಾವನೆ ಬರಲ್ವಾ?
ಸ್ವಲ್ಪವೂ ಇಲ್ಲ.
ಇಷ್ಟೂ ವರ್ಷ ಪ್ರಕರಣಗಳನ್ನು ಮುಚ್ಚಲು ನನಗೆ ಸಹಾಯ ಮಾಡುತ್ತಿದ್ದೀಯ ಅಂದುಕೊಂಡಿದ್ದೆ.
ಅವರು ಜೈಲಲ್ಲಿರಬೇಕು, ಅದಕ್ಕೇ ವ್ಯವಸ್ಥೆಗೆ ಮೋಸ ಮಾಡುತ್ತಿದ್ದೇವೆ ಅಂತ.
-ಅದು ನಿಜವೇ. -ಯಾರ ಪ್ರಕಾರ?
ಮಹಾನ್ ಮನೋವೈದ್ಯನ ಪ್ರಕಾರನಾ?
ನಾಟಕ ಬೇಡ. ನಿನಗೆ ಪ್ರತಿಫಲಗಳು ಸಿಕ್ಕಿವೆ, ಆಲಿಸನ್‌.
ಪುರಸ್ಕಾರಗಳು, ಪ್ರಶಂಸೆಗಳು.
ಆ ವಿಷಯದಲ್ಲಿ ನೀನು ಯಾವಾಗಲೂ ತುಂಬಾ ಮಹತ್ವಾಕಾಂಕ್ಷೆಯುಳ್ಳವಳಾಗಿದ್ದೆ.
ಪೊಲೀಸ್ ಕೆಲಸಕ್ಕೆ ಪ್ರಶಸ್ತಿ ನೀಡುವುದು ನನಗೆ ಮೊದಲಿಂದಲೂ ವಿಚಿತ್ರವೆನಿಸುತ್ತೆ.
ಅದು ಬಹುತೇಕ ಅಸಭ್ಯ.
ನೀನು ನನ್ನ ಗೆಳೆಯ ಅಂದುಕೊಂಡಿದ್ದೆ.
ಆದರೆ ನೀನು ನಿನ್ನ ಕೆಲಸ ಮಾಡಿಸಿಕೊಳ್ಳಲು ನನಗೆ ಮೋಸ ಮಾಡಿದೆ, ನನ್ನ ಅಹಂನಿಂದಾಗಿ ನಾನು ಒಪ್ಪಿದೆ.
ನೀನು ಇಮೊಜಿನ್‌ನ ಕೊಂದೆ.
ನಿರಾಕರಿಸಬೇಡ, ನೀನು ಹಾಗೆ ಮಾಡಿದ್ದೀಯಾ ಅಂತ ನನಗೆ ಗೊತ್ತು.
ಆಮೇಲೆ ಕೊಲೆಗಾರ ಅರ್ಲೋ ಜೋನ್ಸ್‌ ಅಂತ ನನ್ನನ್ನು ನಂಬುವಂತೆ ಮಾಡಿದೆ.
ನಾನು ಇಮೊಜಿನ್‌ನ ಪ್ರೀತಿಸುತ್ತಿದ್ದೆ…
ಮತ್ತು ಅವಳು ಅಸ್ವಸ್ಥಳಾಗಿದ್ದಳು.
ಅವಳು ಸಾಯುತ್ತಿದ್ದಳು ಮತ್ತು ಅದರ ಬಗ್ಗೆ ಭಯಭೀತಳಾಗಿದ್ದಳು.
ಅದಕ್ಕೆ ಅವಳ ಕತ್ತು ಹಿಸುಕಿ ಕೊಂದೆಯಾ?
ನಾನವಳ ದುಃಖವನ್ನು ಕೊನೆಗೊಳಿಸಿದೆ.
ನಿನಗದನ್ನೇ ಹೇಳಿಕೊಳ್ಳುತ್ತೀಯಾ?
ಕೆಲವು ಜನರಿಗೆ ಕೆಲವು ಸಮಯ, ಅಲಿಸನ್,
ಇಲ್ಲಿ ಉಳಿದು, ಕಾಲ ಕಳೆಯುವುದು, ಲೋಕ ಬಿಟ್ಟು ಹೋಗುವುದಕ್ಕಿಂತ ಹೆಚ್ಚು ನೋವುಂಟುಮಾಡುತ್ತೆ.
ಮತ್ತು ಉಳಿದವರು.
ಉಳಿದವರಿಗೆ ಹೇಗೆ?
ಪಾದ್ರಿ ಫ್ರಾಂಕ್ ಬಾರ್ನ್‌ವೇ ಆತ್ಮಹತ್ಯೆಗೆ ಮುನ್ನ ಒಂದು ರೆಕಾರ್ಡಿಂಗ್ ಬಿಟ್ಟು ಹೋದರು,
ಹ್ಯಾರಿ ನ್ಯಾಶ್ ಕೊಲೆಯಲ್ಲಿ ತಾನು ನಿರಪರಾಧಿ ಎನ್ನುತ್ತಾ.
ಸೂಚನೆಗಳು ಇದ್ದವು, ನಾನವನ್ನು ನೋಡಬೇಕಿತ್ತು, ಆದರೆ ನನ್ನ ತಲೆ ಬೇರೆಡೆ ಇತ್ತು.
ನಿನ್ನ ಮೇಲೆ ಅನುಮಾನ ಬರದಿರಲು ನನಗೆ ಮಾಹಿತಿ ನೀಡುತ್ತಿದ್ದೀಯ.
ಆಲಿಸನ್‌, ನಿನಗೆ ಗೊತ್ತೇ ಇಲ್ಲ.
ನನ್ನ ಕಚೇರಿಗೆ ಬರುವ ಕೆಲವು ಕಕ್ಷಿದಾರರು
ತೀವ್ರವಾಗಿ ಆಘಾತಕ್ಕೊಳಗಾದ ಜನರು, ಆಳವಾದ ಸಮಸ್ಯೆಗಳಿರುವ ಜೀವನವನ್ನು ಹೊಂದಿರುವವರು.
ಅವರು ಮುರಿದ ಹೂದಾನಿಯಂತೆ.
ನೀನದನ್ನು ಮತ್ತೆ ಅಂಟಿಸಬಹುದು, ಮತ್ತು ದೂರದಿಂದ ಅದು ಸಾಮಾನ್ಯವಾಗಿ ಕಾಣಿಸಬಹುದು,
ಆದರೆ ಹತ್ತಿರದಿಂದ ಅದು ಒಡೆದಿರೋದು ಗೊತ್ತಾಗೇ ಆಗುತ್ತೆ.
ಹೇಗೆ ಬೇಕಾದರೂ ಸಮರ್ಥಿಸಿಕೋ.
ನೀನವರನ್ನು ಕೊಂದೆ, ಜಾನಥನ್.
ಮತ್ತು ನಿನ್ನ ಅಪರಾಧಗಳಿಗೆ ನನ್ನಿಂದ ಮುಗ್ಧ ಜನರಿಗೆ ಶಿಕ್ಷೆ ಕೊಡಿಸಿದೆ.
ಹಾಗಾದರೆ ನಿನ್ನ ಪ್ರಕಾರ…
ಏನು?
ನಾವು ತಪ್ಪೊಪ್ಪಿಕೊಳ್ಳಬೇಕಾ?
ನಾವಿಬ್ಬರೂ ಆ ಜೈಲುಗಳನ್ನು ನೋಡಿದ್ದೇವೆ, ಆಲಿಸನ್‌.
ದಿನಕ್ಕೆ ಇಪ್ಪತ್ತೆರಡು ಗಂಟೆಗಳ ಕಾಲ ಕೋಣೆಯೊಳಗೆ, ಇರಿಯುತ್ತಾ, ಮುರಿಯುತ್ತಾ.
ನಾವು ಎರಡು ನಿಮಿಷವೂ ಇರಲು ಆಗಲ್ಲ. ಮತ್ತು, ನೀನು, ಭ್ರಷ್ಟ ಪೊಲೀಸ್, ಹಾಳಾಗಿಹೋಗುವೆ.
ನಾನಿದನ್ನು ಸುಮ್ಮನೆ ಬಿಡಲು ಆಗಲ್ಲ.
ನಿನಗೆ ಅರ್ಥ ಆಗುತ್ತೆ, ಅಲ್ವಾ?
ಆಗುತ್ತೆ.
ನಿನ್ನಿಂದ ಅದು ಆಗಲ್ಲ.
ಹಾಗಾದರೆ, ನಿನ್ನ ಪ್ರಸ್ತಾಪ ಏನು, ಆಲಿಸನ್‌?
ನಾವು ಬೇರೆ ದಾರಿ ತಗೋಬಹುದು.
ನೀನೊಂದು ಪತ್ರ ಬರೆಯಬಹುದು.
ವಿದಾಯ ಹೇಳುತ್ತಾ.
ಏನೋ ಹೇಳಿದೆಯಲ್ಲಾ?
ಲೋಕ ಬಿಟ್ಟು ಹೋಗಬಹುದು.
ಆಗ ನಿನ್ನ ರಹಸ್ಯ ನಿನ್ನ ಜೊತೆಯೇ…
ಸಮಾಧಿಯಾಗುತ್ತೆ.
ಅದು… ನನಗಿಂತ ಹೆಚ್ಚು ನಿನಗೆ ಅನುಕೂಲಕರವಾದ ಮಾರ್ಗ.
ಹೂದಾನಿಯಲ್ಲಿನ ಆ ಬಿರುಕುಗಳು…
ಸಟನ್ ಸತ್ತಾಗ ನಿನ್ನಲ್ಲಿ ಮೂಡಿದವು.
ಅವುಗಳನ್ನು ಎಂದಿಗೂ ಸರಿ ಮಾಡಲು ಆಗಲ್ಲ, ಅಲ್ವಾ?
ನಾನು ಇದನ್ನು ನಿನ್ನ ಮೇಲೆ ಬಳಸಲ್ಲ ಅಂತ ಹೇಗೆ ಖಚಿತವಾಗಿದ್ದೀಯಾ?
ನೀನು ಒಳ್ಳೆಯ ಸ್ನೇಹಿತೆಯಾಗಿದ್ದೆ, ಆಲಿಸನ್‌.
ಕೆಟ್ಟ ಸಮಯದಲ್ಲಿ…
ಯಾವಾಗಲೂ ಜೊತೆ ನಿಂತೆ.
ನಾನು ಸಟನ್‌ನ ನೋಡಬಹುದು ಅನಿಸುತ್ತಾ?
ಆ ಆಶಯ ಇದೆ.
ನಿನಗನಿಸುತ್ತಾ?
ನನಗೆ ಗೊತ್ತಿಲ್ಲ.
ಆದರೆ ಕನಿಷ್ಠ ಪಕ್ಷ ಇನ್ನು ಅವಳ ನೆನಪು ಕಾಡಲ್ಲ.
ಅದು ಸಾಕು.
ಬೇರೆ ದಾರಿ ಇದ್ದರೆ ಚೆನ್ನಾಗಿರುತ್ತಿತ್ತು.
ಆದರೆ ಇಲ್ಲ.
ಅಲ್ವಾ?
ನಾನು ಒಂಟಿಯಾಗಿರಬೇಕು.
ನಾನು ಹೊರಗೆ ಕಾಯುವೆ.
ಹೋಗುತ್ತಿರುವೆ.
ಮತ್ತು… ಧನ್ಯವಾದ.
ನಿನ್ನ ಪರಿಚಯ…
ಸಂತೋಷ ತಂದಿತು.
ಕರೆ… ಜೋಲ್‌
ಒಳಬರುವ ಕರೆ - ಅಪ್ಪ ಫೋನ್ ನಂಬರ್ - 07700 900824
ಡಾ. ಜೋಲ್‌ ಲ್ಯಾಜರಸ್‌ ಅನ್ನು ತಲುಪಿದ್ದೀರಿ.
ದಯವಿಟ್ಟು ಸ್ವರದ ನಂತರ ಸಂದೇಶ ನೀಡಿ.
ಇದಿನ್ನೂ ಮುಗಿದಿಲ್ಲ
ನೀನು ಅದನ್ನೆಲ್ಲಾ ಕೇಳಬೇಕಾಯಿತು, ಕ್ಷಮಿಸು,
ಆದರೆ ಈ ಕೋಣೆಯಲ್ಲಿ ನಡೆಯುವ ಎಲ್ಲವನ್ನೂ ನಾನು ರೆಕಾರ್ಡ್ ಮಾಡುತ್ತೇನೆ ಅಂತ ಗೊತ್ತಲ್ಲಾ?
ಅವಳು ನನ್ನನ್ನು ಕೊಂದಳು.
ನನಗೆ ಬೇರೆ ಆಯ್ಕೆ ಕೊಡಲಿಲ್ಲ.
ನೀವು ಕೊಂದಿರಿ.
ನಾನು ಅವರನ್ನು ನೋವಿನಿಂದ ಮುಕ್ತಗೊಳಿಸಿದೆ.
ಮತ್ತು ನಾನು ಎಲ್ಲರನ್ನೂ ಅವರ ಅಪಾಯದಿಂದ ಮುಕ್ತಗೊಳಿಸಿದೆ.
ನೀನು ಕೆಸಾಂಡ್ರಾಳನ್ನು ಭೇಟಿಯಾದೆ. ಅವಳು ಅವನನ್ನು ನನ್ನ ಕಚೇರಿಯಲ್ಲಿ ಕೊಂದಳು.
ನನ್ನ ಕಚೇರಿಯಲ್ಲಿ ಮೃತ ದೇಹವನ್ನು ಹೇಗೆ ಬಿಡಲಿ ನಾನು, ಹಾಗಾಗಿ,
ಅವನನ್ನು ಸರಿಸಲು ಸಹಾಯ ಮಾಡಿದೆ.
ಆದರೆ ಅಂತಹ ವ್ಯಕ್ತಿ ರಹಸ್ಯವನ್ನು ಇಟ್ಟುಕೊಳ್ಳುವ ಸಾಧ್ಯತೆ ಎಷ್ಟು?
ಅಥವಾ ಮತ್ತೆ ಕೊಲ್ಲದಿರುವ ಸಾಧ್ಯತೆ?
ಹಾಗಾಗಿ, ಅವಳು ನನ್ನ ಮೊದಲ ಬಲಿಪಶು.
ಮತ್ತು ಹ್ಯಾರಿ?
ನಾವು ಮಾತಾಡುತ್ತಿದ್ದೇವೆ ಅಂತ ಗೊತ್ತಾದರೆ ಅವನು ಏನು ಮಾಡುತ್ತಾನೆ ಗೊತ್ತಾ?
ಹಾನಿ ಆಗಿಯಾಗಿತ್ತು, ಹೇಳಿಕೊಂಡಿದ್ದು ಸ್ಥಿತಿಯನ್ನು ಇನ್ನಷ್ಟು ಹದಗೆಡಿಸಿತು.
ಮಗನೇ, ಸತ್ಯವು ಯಾವಾಗಲೂ ನಿನ್ನನ್ನು ಮುಕ್ತಗೊಳಿಸಲ್ಲ.
ನಾನು ನನ್ನ ಇಡೀ ಜೀವನ ಇದನ್ನು ಅರ್ಥಮಾಡಿಕೊಳ್ಳುವುದರಲ್ಲಿ ಕಳೆದೆ.
ಮತ್ತು ಹೆಚ್ಚಿನ ಜನರಿಗೆ ಸಹಾನುಭೂತಿ, ನೈತಿಕತೆ,
ಸರಿ-ತಪ್ಪುಗಳ ಸ್ವಲ್ಪ ಪ್ರಜ್ಞೆ ಇರುತ್ತೆ, ಅದೆಷ್ಟೇ ವಿಕೃತವಾಗಿದ್ದರೂ ಸಹ.
ಅದು ಬಿಟ್ಟು… ಉಳಿದವರೂ ಇದ್ದಾರೆ.
ಸರಿಪಡಿಸಲು ಮೀರಿದವರು.
ಸ್ಥಿತಿ ಪೂರ್ತಿ ಕೆಟ್ಟವರು.
"ತ್ಯಜಿಸಿದ ಭಾವನೆ ಬರಲು ಬಿಡಬೇಡ. ಒಂದು ಕ್ಷಣವೂ" ಅನ್ನುತ್ತಿದ್ದಿರಿ. ಅದು ಏನಾಯಿತು?
ನಾನವರನ್ನು ತ್ಯಜಿಸಲಿಲ್ಲ, ನಾನವರನ್ನು ಉಳಿಸಿದೆ.
ಸ್ವಯಂ ಸಮರ್ಥನೆಯ ಕಟ್ಟುಕಥೆ. ನೀವು…
ನೀವು ಕೊಲ್ಲೋ ಗೀಳಿಗೆ ವಶವಾದಿರಿ.
ನಿಮಗದರ ರುಚಿ ಹಿಡಿದಿತ್ತು.
ಬಹುಶಃ.
ಆದರೆ ಯಾಕೆ?
ದೇವರೇ, ಯಾಕೆ ಅಪ್ಪ? ಯಾಕೆ?
ಸಟನ್ ನಂತರ, ನನ್ನಲ್ಲಿ ಏನೋ ಮುಚ್ಚಿಕೊಂಡಿತು.
ನಾನು ವಿಷಯಗಳನ್ನು ವಿಭಿನ್ನವಾಗಿ ನೋಡತೊಡಗಿದೆ.
ನೀವು ಜನರನ್ನು ಕೊಂದಿರಿ.
ದೇವರೇ.
ದೇವರೇ, ಅದು ಹೇಗೆಂದು ನಮಗೆ ಗೊತ್ತು, ಅಲ್ವಾ? ನಮಗೆ ತಿಳಿದಿದೆ!
ನನಗೆ ನನ್ನದೇ ಆದ ನೋವು ಇತ್ತು! ನಾನು ನನ್ನ ಮಗುವನ್ನು ಕಳೆದುಕೊಂಡಿದ್ದೆ!
ಅತ್ಯಂತ ಕೆಟ್ಟ ರೀತಿಯಲ್ಲಿ!
ಆದರೆ ನಾನು ನಿಮ್ಮನ್ನು ಪ್ರೀತಿಸುವುದನ್ನು ಎಂದಿಗೂ ನಿಲ್ಲಿಸಲಿಲ್ಲ. ನಿಮ್ಮಿಬ್ಬರನ್ನೂ.
ಮತ್ತು ಆ ಕೊನೆಯ ದಿನ, ನಾನು ಮಾತಾಡಬೇಕೆಂದುಕೊಂಡ ಏಕೈಕ ವ್ಯಕ್ತಿ ನೀನು.
ಏನು ಹೇಳಬೇಕೆಂದಿದ್ದಿರಿ?
ಹೂಂ, ನಾನು… ನಾನು ಪ್ರಯತ್ನಿಸುತ್ತಿದ್ದೆ…
ನಾನು ಏನೇ ಆಗಿರಲಿ, ನೀನು ನನ್ನ ಮಗ, ಮತ್ತು ಯಾವಾಗಲೂ ನಾನು ನಿನ್ನನ್ನ ಪ್ರೀತಿಸುತ್ತೇನೆ
ಅಂತ ಅರ್ಥ ಮಾಡಿಸಲು ಪ್ರಯತ್ನಿಸುತ್ತಿದ್ದೆ.
ನನಗೆ ನನ್ನ ತಂದೆ ವಾಪಸ್ ಬೇಕಿದ್ದರಷ್ಟೇ.
ಅಷ್ಟೇ ನನಗೆ ಬೇಕಿದ್ದದ್ದು.
ಆ ಚಿತ್ರ…
ನನ್ನ ಆತ್ಮಹತ್ಯೆ ಪತ್ರದಲ್ಲಿ, ಆ ಚಿಹ್ನೆಯ ಅರ್ಥ ನಿನಗೇನು ಅಂತ ಗೊತ್ತಾ?
ಇಲ್ಲ.
ಸಮಯವು ರೇಖೀಯವಲ್ಲ, ಚಕ್ರೀಯ.
ಪುತ್ರರು ತಂದೆಯಾಗುತ್ತಾರೆ, ಜೋಲ್.
ಅದು ಅವರ ರಕ್ತದಲ್ಲೇ ಇದೆ.
-ಇಲ್ಲ. -ಇತಿಹಾಸ ಪುನರಾವರ್ತನೆಯಾಗೇ ಆಗುತ್ತೆ,
ನಾವು ಮಾದರಿಯನ್ನು ಮುರಿಯದ ಹೊರತು.
ಇಲ್ಲ, ಅಪ್ಪ. ನೀವು ಸರಿಯಿರಲಿಲ್ಲ.
ನಾನು ನನ್ನ ಇಡೀ ಜೀವನ ನಿಮ್ಮಂತೆ ಆಗಲು ಪ್ರಯತ್ನಿಸಿದೆ.
ಆದರೆ ಇನ್ನಲ್ಲ.
ಇನ್ನಲ್ಲ.
ಹಾಗಾದರೆ ನನ್ನನ್ನು ಹೋಗಲು ಬಿಡು.
ಮಾದರಿಯನ್ನು ಮುರಿ.
ಹೋಗಿಬರುವೆ, ಮಗನೇ.
ಬಾಯ್, ಅಪ್ಪ.
ಹಂತಕ ಬಿಡುಗಡೆ ಸುಳಿವಿಲ್ಲ ಎಂದ ಪೊಲೀಸ್
ಇದಿನ್ನೂ ಮುಗಿದಿಲ್ಲ.
ಮುಗಿಯಿತು.
ಹಾಯ್, ನಾನು ಲೌರಾ.
ದಯವಿಟ್ಟು ಸಂದೇಶ ಕಳಿಸಿ, ನಾನು ನಿಮಗೆ ಉತ್ತರಿಸುವೆ.
ಹಾಯ್, ಲೌರಾ, ನಾನು.
ನಾನು ನಿನ್ನನ್ನು ನೋಡಬೇಕು.
ಕೆಸಾಂಡ್ರಾ ರೋಡ್ಸ್‌, 27ನೇ ಮೇ 1999
ನಾನು ಅವನ ಸತ್ತ ಮುಖವನ್ನು ನೋಡುತ್ತೇನೆ.
ನಾನವನಿಗೆ ಹೊಡೆದ ಸ್ಥಳದಿಂದ ಅವನ ತಲೆಯಿಂದ ರಕ್ತ ಸುರಿಯುತ್ತಿರುತ್ತೆ,
ನಾನವನು ನೆಲದ ಮೇಲೆ ಬಿದ್ದಿರೋದನ್ನ ದಿಟ್ಟಿಸಿ ನೋಡುತ್ತೇನೆ ಮತ್ತು ನನಗೆ… ಏನೂ ಅನಿಸಲ್ಲ.
ಸಂತೋಷವೂ ಅಲ್ಲ, ಸಮಾಧಾನವೂ ಅಲ್ಲ, ಏನೂ ಇಲ್ಲ.
ಅದು ಸರಿಯಾದ ಕೆಲಸ ಅಂತ ನೀವು ನನಗೆ ಹೇಳಿದಿರಿ.
ಪೊಲೀಸರ ಬಳಿ ಹೋಗಲು ನೀವೇ ನನಗೆ ಪ್ರೋತ್ಸಾಹ ನೀಡಿದ್ದು.
ಆದರೆ ನಾನು ಸಿದ್ಧನಿರಲಿಲ್ಲ ಅಂತ ಹೇಳಿದ್ದೆ!
ಅರ್ಲೋ ಜೋನ್ಸ್, 27ನೇ ಮೇ 2023
ದೇವರು ನನ್ನ ಬಳಿಗೆ ಬಂದು,
ಅವನ ಬದಲು "ಶಿಕ್ಷೆ ವಿಧಿಸಲು" ನನಗೆ ಹೇಳಿದ.
ನಾನು, "ಸಂತೋಷದಿಂದ" ಅಂದೆ.
ಈ ಕೋಣೆಯಲ್ಲಿ ನಡೆಯುವ ಎಲ್ಲವನ್ನೂ ನಾನು ರೆಕಾರ್ಡ್ ಮಾಡುತ್ತೇನೆ ಅಂತ ಗೊತ್ತಲ್ಲಾ?
ಜೋಲ್, 1ನೇ ಸೆಪ್ 1998
ಕ್ಷಮಿಸಿ, ಅಪ್ಪ.
ಕ್ಷಮಿಸಿ, ಒಂದು ಕ್ಷಣ ಮಾತಾಡಬಹುದಾ?
ಪುತ್ರರು ತಂದೆಯಾಗುತ್ತಾರೆ, ಜೋಲ್.
ಅದು ಅವರ ರಕ್ತದಲ್ಲೇ ಇದೆ.
ಲೌರಾ?
ಕ್ಷಮಿಸಿ.
ಉಪ ಶೀರ್ಷಿಕೆ ಅನುವಾದ: ಅನುರಾಧ